|  |  |
| --- | --- |
| **Kommunikationspolitik (s.1/3)** | *Forslag udarbejdet på KS-mødet i februar 2015* |
| Kredsstyrelsen ønsker at sikre lettilgængelig og tidssvarende kommunikation til og fra medlemmer og omverdenen. Vores indsats skal være præget af åbenhed, professionalitet og kvalitet.  Kredsen arbejder for at engagere og involvere medlemmerne og udbrede kendskabet til og vinde forståelse for foreningens synspunkter og holdninger i medlemskredsen og i omverdenen.  Udadtil vil kredsen være aktiv på den skole- og uddannelsespolitiske scene og påvirke politikere og forvaltning i retning af en kvalitetsmæssig udvikling af folkeskolen og vores andre arbejdsområder og en forbedring af lærernes, børnehaveklasseledernes og de øvrige medlemmers vilkår.  Kredsen varetager også interesserne for en række medlemmer, der har andre arbejdspladser eller har en anden tilknytning til skolen. Det gælder blandt andet psykologer, tale/hørelærere, vejledere ved synscentralen, konsulenter, ansatte ved PPR.  Vores kommunikation skal ligeledes henvende sig til disse grupper og behandle deres særlige forhold. Det gælder også det store antal pensionister og gruppen af ledige.    Vi skal være dagsordenssættende, slå nye temaer an, komme med anderledes vinkler og udvikle relationer, alt sammen på et større antal kommunikationsplatforme end hidtil. Det skal ske med bevarelse af vores troværdighed og legitimitet.  Kommunikationen på de forskellige platforme skal være værdifuld for medlemmerne og skabe samhørighed. Alle medier skal bidrage til en langsigtet og nødvendig investering i lærerprofessionens identitet, kvalitet og styrke.  (Kommunikationspolitik s. 2/3)  **Vores medlemmer har brug for:**  *Nyheder*   * Hvad der sker lige nu politisk, organisatorisk og på skolescenen.     *Generelt*   * Om politiske beslutninger i den store verden med betydning for skolerne i Faxe og Vordingborg, både beslutninger på Christiansborg og lokalt i kommunerne. * Om aftaler, regler m.m. * Om arbejdets indhold, løn- og arbejdsvilkår. * Om kollegers pædagogiske initiativer og udviklingsprojekter og aktiviteter på skolerne. * Om uddannelses- og samfundspolitik. * Om danske og udenlandske forskningsresultater og udviklingsarbejder. * Om børne- og voksenpædagogik. * Om efter- og videreuddannelse.   *Sammenhold*   * Faglig og organisatorisk fællesskabsfølelse.   *Faglig og fagpolitisk debat*   * Debatten er en vigtig del af en aktiv fagforening. Den kan blandt andet udfolde sig via Facebook.   **Kredsstyrelsen har brug for:**   * At medlemmerne får opfyldt ovenstående behov via foreningen og dermed oplever, at foreningen er dét sted, hvor lærerprofessionen debatteres og udvikles og dermed er med til at styrke medlemmernes identifikation med foreningen. * At både medlemmer og offentlighed hurtigt får grundigt kendskab til vores initiativer og reaktioner på udspil fra arbejdsgivere og politikere, forskere og medier. * En debat blandt medlemmerne om fagpolitik, arbejdets indhold og vilkår.   (Kommunikationspolitik s.3/3)  **Foreningens mediemæssige platforme**   * **Kreds60nyt** er medlemmernes blad karakteriseret af høj troværdighed. Bladet er en direkte hilsen fra foreningen til det enkelte medlem. Det udkommer fem gange på et skoleår, op til ferierne og kun i digital form. Kreds60nyt sendes direkte til medlemmernes mail. * **Hjemmesiden** – *ny hjemmesideløsning på vej* – indeholder både grundlæggende oplysninger om kredsen og dens virke, lærerjobbet og er aktuel med nyheder, historier fra skolerne, de øvrige arbejdspladser og det politiske liv. Den fungerer også som kredsens vidensbank, hvor TR, AMR og medlemmer kan hente regelsæt m.v. * **Facebook** giver mulighed for spontane tilkendegivelser, udveksling af billeder og debat. * **TR60skrivelser** leverer solide og relevante oplysninger fra formandskabet eller konsulenten og af faglig karakter. * **Pressemeddelelser** er rettet mod offentligheden. * **Høringer** om aktuelle emner.   **Lærerkredsen Faxe Vordingborg - på Facebook**  Facebook er en del af kredsens kommunikationsstrategi.  Kredsen har én side på Facebook**,** der retter sig særligt til foreningens medlemmer, men kan også interagere med politikere, kolleger i andre kredse, forældre m.fl.  **facebook.com/Lærerkredsen Faxe – Vordingborg**  Kredsen har været på Facebook siden 2013, og ultimo januar2015 er antallet af personer, der følger vores facebookside, på 132 personer.  Opgaven er at gøre mødet med kredsen på Facebook til et positivt møde med fagforeningen, både hvad angår fagligt nyt, tilbud og spændende initiativer rundt om i kommunerne.  Platformen har en mere uforpligtende karakter, men vi skal stadig være troværdige og legitime. | |
| **Arbejdsmiljøpolitik** | *Vedtaget på GF 2013*  *Ændringsforslag udarbejdet på KS-mødet*  *26. januar 2015 (m. blått*) |
| **Målsætning for kredsens arbejdsmiljøarbejde:**   * At der på skolerne skabes et arbejdsmiljø, der fysisk og psykisk medvirker til, at lærerne oplever skolen som en god og tryg arbejdsplads * At sikkerhedsarbejdet på skolerne systematiseres og gøres til en integreret del af skolens hverdag * At APV `en bliver en grundlæggende del af skolens sikkerhedsarbejde * At arbejdsmiljørepræsentanternes faglige viden hele tiden opdateres * ~~At arbejdsmiljørepræsentanterne sikres mulighed for at kunne udføre de lovpligtige opgaver på professionel vis~~ * At styrke arbejdsmiljørepræsentanternes status, både i forhold til arbejdsgivere og medlemmer * At tillidsrepræsentanten og arbejdsmiljørepræsentanten udgør et team, der på skolerne arbejder sammen * ~~At arbejdsmiljøspørgsmål bliver en integreret del af en eventuel lokal arbejdstidsaftale~~   **Kredsens arbejdsprogram:**   * Har en arbejdsmiljøansvarlig * Afholder et temamøde for tillidsrepræsentanter, arbejdsmiljøsrepræsentanter og skoleledere? * Holder AMR opdateret med aktuelt materiale, blandt andet fra DLF * Er AMR behjælpelige med rådgivning i det daglige arbejde * Indbyder nyvalgte AMR til et orienterende møde med kredsens arbejdsmiljøansvarlige. * Vedligeholder AMR-håndbogen på kredsens hjemmeside under arbejdsmiljø * Inspirerer til, at der fokuseres på arbejdsmiljøspørgsmål i MED – strukturen i kommunerne. * Udarbejder en skriftlig beretning til generalforsamlingen | |

|  |  |
| --- | --- |
| **Lokal Lønpolitik** | *Vedtaget på GF 2013*  *Ændringsforslag udarbejdet på KS-mødet*  *26. januar 2015 (m. blått*) |
| **Mål:**   * Løndannelsen skal være gennemskuelig, bygge på kollektive og objektive kriterier og være bredt accepteret af medlemmerne. * Kredsen skal arbejde for, at der indgås lokale lønaftaler mellem kreds og kommune for også på lønområdet at fastholde den fælles kommunale folkeskole. * Lønnen skal hæves mere i begyndelsen af lønforløbet end i slutningen (skal bl.a. sikre en bedre pension). * Løndannelsen skal sikre honorering af skolens kerneydelser. * Løndannelsen skal svare til den måde, arbejdet organiseres og udføres på i folkeskolen. * Løntillæg følger princippet om lige løn for lige arbejde. * TR**/AMR** skal sikres en lønudvikling i forhold til kvalifikation og funktion.   **Resultatløn:**   * Aftaler, der indgås om resultatløn, skal baseres på objektive kriterier og fortrinsvis indgås som forhåndsaftaler. * Aftalerne skal tilpasses den enkelte skoles kultur og struktur og understøtte skolens udvikling, f.eks. ved indgåelse af aftaler for grupper af ansatte, der arbejder med skoleudviklingsprojekter. * Anvendelsen af resultatløn drøftes i relevante medarbejderindflydelsesorganer. * Alle løndele aftales som hovedregel som pensionsgivende, dog kan det for den lukkede gruppe aftales, at tillæggene først er pensionsgivende, når tillæggene ved sammenlægning kan omregnes til løntrin. | |

|  |  |
| --- | --- |
| **Lokal Lønpolitik**  for ikke-anordningsmæssigt uddannede lærere | *Vedtaget på GF i 2013*  *(forslag til ændringer markeret med blåt + overstregning)* |
| Aftaler om løn skal indgås under hensyn til at fastholde, at læreruddannelsen~~/pædagoguddannelsen~~ er et kvalitetskrav for undervisning i folkeskolen (jf. Folkeskoleloven § 28 og § 29.)  **Mål:**  At medvirke til øget arbejdstilfredshed ved at sikre, at der er en objektiv  sammenhæng mellem de lønbærende elementer og lønnens størrelse  At medvirke til at understøtte mulighederne for et godt arbejdsklima gennem  synlighed, gennemskuelighed og kollektivitet  At der laves en uddannelsesplan/-kontrakt med henblik på, at den ikke-uddannede erhverver den relevante uddannelse.  **Funktionsløn:**  Alle funktionstillæg, gældende for lærer~~-/pædagog~~uddannede~~, ud fra § 5,~~ der er indgået i overenskomsten og forhåndsaftale, er også gældende for ikke-anordningsmæssigt uddannede.  ~~Da de ikke-anordningsmæssigt uddannede ansatte i folkeskolen er en ikke-homogen gruppe, bør der være tale om et individuelt skøn ved de i lokalaftalen indgåede funktionstillæg.~~  **Kvalifikationsløn:**  Aftaler om kvalifikationsløn kan indgås under hensyn til følgende:  Der kan indgås aftaler for ansatte, der påbegynder en læreruddannelse  Lærerstuderende, som forventes at afslutte deres uddannelse  Aftaler om kvalifikationsløn indgås i øvrigt under hensyn til en vurdering af de  kvalifikationer, der er relevante for undervisning i folkeskolen  Undervisningserfaring inden påbegyndt læreruddannelse  **Lønindplacering:**  Lønindplacering for ikke-anordningsmæssigt uddannede ansatte i folkeskolen sker med udgangspunkt i nedenstående skema:   |  |  |  | | --- | --- | --- | | Undervisningserfaring | 0-4 år | = Grundløn | | Undervisningserfaring | 4-8 år | = Grundløn + 2 løntrin | | Undervisningserfaring | 8-10 år | = Grundløn + 4 løntrin | | Undervisningserfaring | + 10 år | = Grundløn + 6 løntrin |   Efter endt lærer/~~pædagog~~uddannelse medregnes undervisningserfaring før uddannelsen med 50 % ved beregning af ~~det centrale kvalifikationstillæg efter Overenskomst for lærere m.fl. i folkeskolen (tidligere udløst kvalifikationstillæg § 6, stk.2 bemærkning)~~ de til enhver tid gældende centrale aftaler eller bestemmelser.  1 § 28: For at kunne varetage undervisning i grundskolen og i 10. klasse skal den pågældende have gennemført uddannelsen til lærer i folkeskolen.  Stk. 2: Der kan ansættes personer med særlige kvalifikationer til at undervise i enkelte fag.  § 29: For at kunne forestå undervisningen i en børnehaveklasse skal den pågældende have gennemført uddannelsen til pædagog eller en af de uddannelser, der er nævnt i § 28 stk. 3. | |

|  |  |
| --- | --- |
| **Ungdomspolitik** | *Vedtaget på GF 2013*  *Ændringsforslag fra KS-mødet*  *den 26. januar 2015*  *(m. blåt+ overstregning)* |
| **Vores ungdomspolitik vil være rettet dels mod nyuddannede og nyansatte lærere i vore to kommuner, dels mod de lærerstuderende i Vordingborg.**  På skoleniveau arbejder kredsen i samarbejde med tillidsrepræsentanterne for:   * At nyuddannede får en god skolestart. Det kan være i form af mentorordninger, ekstra tid til forberedelse, sikre at nyansatte får arbejdsopgaver på lige vilkår med alle andre, få fag og klasser og undervisningsopgaver, som passer til kvalifikationerne. * At de nye medlemmer har fortrinsret til åbne medlemskurser arrangeret af kredsen * At kendskabet til foreningens åbne medlemskurser og øvrige medlemstilbud udbredes * Det er vigtigt for Kreds 60 at arbejde for en fortsat høj organisationsprocent. Dette skal sikre, at vi også fremover kan fremstå som en stærk og troværdig fagforening * Gennem faglig klub på skolerne at øge engagementet i det fagforeningspolitiske arbejde. På den måde vil TR også fremover stå stærkt. Vi vil også på den måde sikre generationsskiftet på det politiske niveau   På andre niveauer arbejder kredsen for:   * ~~I den nuværende lønaftale for Vordingborg Kommune er der forhandlet et ekstra løntrin for ansatte med mindre end fire års anciennitet. Vi vil arbejde for en lignende aftale i Faxe kommune~~ * ~~Netværksmøder for nyuddannede. Kredsen er med i et landsdækkende netværk, som arbejder for at støtte nye lærere i starten af deres lærergerning~~ * Kredsen vil i samarbejde med læreruddannelsen i Vordingborg blive mere synlig på et tidligere tidspunkt i uddannelsesforløbet. Dette vil vi gøre i tæt samarbejde med Lærerstuderendes Landskreds. Kredsen vil fortsat sammen med Lærernes A-kasse arrangere informationsmøder i slutningen af studieforløbet. Dette arbejde er Lærerstuderendes Landskreds også inddraget i. | |

|  |  |
| --- | --- |
| **Seniorpolitik** | *Vedtaget på generalforsamlingen 2013*  *Forslag til ændringer markeret med blåt* |
| **Lærerkredsen for Faxe og Vordingborg vil arbejde for:**   * at der er en skriftlig seniorpolitik i Faxe og Vordingborg kommuner gennem arbejdet i MED-strukturen og organisationsforhandlinger * at seniorpolitikken er en integreret del af personalepolitikken i Faxe og Vordingborg kommuner. * ~~at der udarbejdes skriftlige udviklingsplaner, der medvirker til fastholdelse af seniormedarbejderen~~ * at der sættes fokus på trivsel for seniormedarbejderne * at der hvert år afholdes møder for seniorer angående pensioner med mere * ~~at centralt afsatte midler bruges i henhold til aftalte retningslinjer~~ | |